EXPTE.2018/467. CONCESIÓN A UFD DISTRIBUCIÓN ELECTRICIDAD, S. A., INSTALACIÓN ELÉCTRICA NO CONCELLO DE VIGO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 09/03/2020)

Primeiro.-O 11 de decembro de 2018, a empresa UFD Distribución Electricidad S. A. solicitou a autorización administrativa previa, a autorización administrativa de construción e a declaración de utilidade pública da instalación eléctrica denominada CS e retranqueo LMT SDM-702 derivada ao CT Automoto. Examinado o proxecto de execución, a instalación consiste nunha liña subterránea de media tensión a 15kV e un centro de seccionamento na avenida de Madrid en Vigo. Segundo.-Mediante escritos do 5 de marzo de 2019, esta xefatura territorial notificou á persoa contida na relación de bens e dereitos afectados a solicitude da autorización administrativa previa, a autorización administrativa de construción e a declaración de utilidade pública da instalación eléctrica referida. Terceiro.-O proxecto someteuse ao trámite de información pública mediante resolución do 5 de marzo de 2019 publicada nos seguintes medios: Durante o mencionado trámite recibiuse unicamente as alegacións presentadas por Antonio Cesar Pereles Fahssi o 26 de abril de 2019. A continuación resúmese o contido das alegacións: Cuarto.-Esta xefatura territorial solicitou o preceptivo informe ás distintas administracións, organismos ou, de ser o caso, empresas de servizos de interese xeral afectadas. A empresa promotora manifestou á súa conformidade cos condicionados establecidos. Quinto.-Os servizos técnicos da xefatura territorial á vista das alegacións presentadas e da documentación obrante no expediente emitiron informe favorable sobre a solicitude de autorización. Primeiro.-A Xefatura Territorial de Pontevedra é competente para resolver este expediente con fundamento no Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG nº 18, do 25 de xaneiro de 2018) e no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 1 de febreiro). Segundo.-A lexislación de aplicación ao presente expediente é: Terceiro.-As caracte rísticas técnicas máis salientables do CS e recuamento LMT SDM-702 derivada ao CT Automoto, para a que UFD Distribución Electricidad solicita a autorización administrativa de construción, son: Cuarto.-Con respecto ás alegacións presentadas, visto o contido destas, as respostas do promotor, así como o informe dos servizos técnicos desta xefatura, exponse o seguinte: En relación coa alegación relativa a erros na relación de bens e dereitos relacionadas coa a titularidade da parcela afectada, tomouse razón de todos os documentos e manifestacións achegados. Non obstante, corresponde á fase de levantamento de actas previas, dentro do eventual procedemento expropiatorio, a determinación efectiva da titularidade dos bens e dereitos afectados e das súas características (localización, extensión, tipo de aproveitamento,.), así como das afeccións reais do proxecto sobre eles. No que respecta ás compensacións económicas que poidan recibir as persoas afectadas pola eventual expropiación, no caso de que non se chegase a un acordo entre elas e a empresa promotora, fixaranse as compensacións no procedemento expropiador de acordo coa lexislación aplicable. Con relación ás variantes cabe indicar que na primeira variante o trazado da liña discorre polo interior dunha nave industrial existente. Esta proposta é inviable de acordo co artigo 162 do Real decreto 1955/2000, pois, queda prohibida as construcións de edificios e instalacións industriais na franxa definida pola proxección sobre o terreo dos condutores incrementada coas distancias mínimas de seguridade regulamentarias. En relación á segunda variante presentada cabe indicar, segundo o artigo 162 do Real Decreto 1955/2000, que a variación do trazado non pode ser superior en lonxitude ou en altura ao 10% da parte da liña afectada pola variación que segundo o proxecto transcorre sobre a propiedade do solicitante. Así mesmo tamén se observa que esta variante afectaría a terceiros dos que non se presenta a súa conformidade. Conforme con todo o indicado, 1. Outorgar á empresa UFD Distribución Electricidad S. A. as autorizacións administrativas previa e de construción da instalación de distribución de enerxía eléctrica denominada CS e retranqueo LMT SDM-702 derivada ao CT Automoto, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente.2. Declarar a utilidade pública, en concreto, da citada instalación eléctrica, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. A empresa UFD Distribución Electricidad S. A. asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. En todo momento deberanse cumprir as normas e directrices vixentes que resulten de aplicación, en particular, canto establece o Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, poderase interpoñer recurso de alzada ante o conselleiro de Economía, Emprego e Industria da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren. Pontevedra, a 21 de febreiro de 2020 O xefe territorial Ignacio Rial Santomé